Chevron Corporation – น้ำมันติดดาว
6 พฤศจิกายน 2565

Chevron Corporation – น้ำมันติดดาว
ในวงการยานยนต์ น้ำมันรถยนต์ที่มีคุณภาพเป็นอีกหนึ่งปัจจัยสำคัญที่ผู้ขับขี่ให้ความไว้วางใจ เพราะว่าน้ำมันที่มีคุณภาพจะทำให้เครื่องยนต์เผาผลาญได้อย่างมีประสิทธิภาพและเพิ่มประสิทธิผลในการขับขี่ หนึ่งในน้ำมันที่มีคุณภาพแน่นอนว่าต้องมีปั้ม CALTEX อยู่ในปั้มดวงใจของผู้ขับแน่นอน
Chevron Corporation – บริษัทน้ำมันชื่อดังระดับโลกที่มีขนาดใหญ่เป็นอันดับ 2 ในประเทศสหรัฐอเมริกา เกิดจากการควบรวมระหว่างบริษัท Chevron Corporation กับ Texaco Inc (อดีตชื่อ ChevronTexaco ก่อนที่จะเปลี่ยนชื่อมาเป็น Chevron Corporation) ดำเนินธุรกิจพลังงานครบวงจรไม่ว่าจะเป็นสำรวจขุดเจาะน้ำมัน (Exploration), โรงกลั่น (Refining), ปิโตรเคมี (Petrochemicals) ซึ่งถือว่าเป็นการกระจายรายได้เป็นอย่างดี
ณ ปัจจุบัน Chevron Corporation มีมูลค่าตลาด (Market Cap) อยู่ที่ USD 346,642.2 Million ปัจจุบันซื้อขายที่ P/E 11.36 เท่า มี Dividend Yield อยู่ที่ 3.2% โดยปัจจุบันราคาล่าสุดอยู่ที่ USD 177.09 (อ้างอิงข้อมูลจากราคาปิดหุ้นของเมื่อวันที่ 26/10/2022) 
ปัจจัยที่นักลงทุนต้องติดตาม
รายได้และกำไรต่อหุ้นของบริษัท Chevron Corporation ถือว่ามีความผันผวนตามราคาน้ำมันโลก ซึ่งนักลงทุนต้องติดตามผลการดำเนินงานของบริษัทอย่างใกล้ชิด
ถึงแม้ว่าราคาน้ำมันจะเป็นสินทรัพย์มีความผันผวนสูง แต่ Chevron Corporation สามารถจ่ายเงินปันผลที่สม่ำเสมอเป็นประจำ (อย่างไรก็ดีบริษัทอาจจะพิจารณาไม่จ่ายเงินปันผลในปีที่ขาดทุน)
ราคาหุ้น Chevron Corporation มีความสัมพันธ์กับราคาน้ำมันในตลาดโลก ในกรณีที่ราคาน้ำมันปรับตัวขึ้น ราคาหุ้นก็จะปรับตัวขึ้น เพราะว่าบริษัทได้รับประโยชน์จากการปรับเพิ่มขึ้นของราคาน้ำมัน ในขณะเดียวกันถ้าน้ำมันปรับตัวลง ราคาหุ้นก็จะปรับตัวลงเช่นกัน เพราะว่าบริษัทอาจจะต้องแบบรับการขาดทุนของต้นทุนราคาน้ำมัน (Stock Loss)
น้ำมันถือว่าเป็นสินค้าโภคภัณฑ์ (Commodity Product) ที่ราคาค่อนข้างผันผวน ราคาปรับขึ้นลงค่อนข้างแรง โดยเฉพาะอย่างยิ่งในปี 2022 ดัวนั้นนักลงทุนควรติดตามการเคลื่อนไหวของราคาน้ำมันอย่างใกล้ชิด
Chevron Corporation ถือว่าเป็นบริษัทน้ำมันที่จดทะเบียนในตลาดหลักทรัพย์เป็นอันดับ 2 ของโลก รองจากบริษัท Exxon Mobile Corporation (ไม่รวมบริษัท Saudi Aramco ของประเทศซาอุดีอาระเบีย)
ความต้องการใช้น้ำมันอาจจะปรับตัวลดลงในอนาคต หากว่าธุรกิจรถยนต์ไฟฟ้าเข้ามาทดแทนรถยนต์ที่ใช้พลังงานสันดาป (รถที่ต้องเติมน้ำมัน)
Investor Tips:
Chevron Corporation  – บริษัทน้ำมันชื่อดังระดับโลกที่มีขนาดใหญ่เป็นอันดับ 2 ในประเทศสหรัฐอเมริกา เกิดจากการควบรวมระหว่างบริษัท Chevron Corporation กับ Texaco Inc (อดีตชื่อ ChevronTexaco ก่อนที่จะเปลี่ยนชื่อมาเป็น Chevron Corporation) ดำเนินธุรกิจพลังงานครบวงจรไม่ว่าจะเป็นสำรวจขุดเจาะน้ำมัน (Exploration), โรงกลั่น (Refining), ปิโตรเคมี (Petrochemicals) ซึ่งถือว่าเป็นการกระจายรายได้เป็นอย่างดี บริษัทจดทะเบียนซื้อขายในตลาด New York Stock Exchange, ประเทศสหรัฐอเมริกา ซึ่งใช้ Ticker Code ในการซื้อขายว่า “CVX US” โดยนักลงทุนต้องแลกเงินเป็นสกุล USD เพื่อทำการซื้อขาย โดยมีขั้นต่ำในการซื้อขายเป็นจำนวน 1 หุ้น (Trade Lot = 1)
Source: KS Global Invest, CFRA Research, Bloomberg
เปิดพอร์ตลงทุนหุ้นต่างประเทศ >  https://bit.ly/3sZiZyW
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp
#KS #Ksecurities #หลักทรัพย์กสิกร #หุ้นต่างประเทศ #หุ้นสหรัฐ #หุ้นเทค #ผลตอบแทน #Chevron